Okresná prokuratúra Rožňava 
Nám. 1. mája, 048 01 Rožňava 1

Sp. zn. : Pv 23/14/8808	Rožňava, 28.3.2014
EEČ : 2-67-123-2014

U Z N E S E N I E

Trestná vec:	obvinený XXXXX 
Prečin:	Krivá výpoveď a krivá prísaha podľa § 346 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od 24.01.2013 do 24.04.2013, vždy po zákonnom poučení o trestno-právnych následkoch krivej výpovede a krivej prísahy, vypovedal v procesnom postavení svedka pred vyšetrovateľom OR PZ XXXXX v trestnom konaní vedenom na uvedenom útvare PZ, pod sp. zn. ORP-XXXXX a to po vznesení obvinenia XXXXX, nar. XXXXX, bytom XXXXX, ul. XXXXX, za zločin skrátenia dane a poistného podľa § 276 ods. 1, ods. 2 písm. d) Tr. zák., nepravdu o okolnostiach, ktoré mali podstatný význam pre ďalšie rozhodnutie vo veci, kde vo svojich výsluchoch, okrem iného, uviedol, že v roku 2009 nepracoval pre XXXXX, čo malo vplyv na následné podanie návrhu vyšetrovateľa PZ na podanie obžaloby, na základe čoho bola zo strany dozorujúceho prokurátora podaná obžaloba na obvinenú XXXXX a trestným rozkazom Okresného súdu XXXXX, sp. zn. XXXXX zo dňa 25.06.2013, bola obžalovaná XXXXX uznaná vinnou z tohto zločinu, pričom sa proti tomuto rozhodnutiu odvolala a bolo vytýčené hlavné pojednávanie, na ktorom svedok zmenil svoju výpoveď, v ktorej uviedol už pravdu, že v kritickom období pracoval pre XXXXX, na základe čoho bola rozsudkom Okresného súdu XXXXX, sp. zn. XXXXX zo dňa 14.10.2013, obžalovaná XXXXX oslobodená spod obžaloby, 

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa 2. oddelenia vyšetrovania, Odboru kriminálnej polície, OR PZ SR v XXXXX, sp. zn. ORP-XXXXX zo dňa 08.01.2014, bolo začaté trestné stíhanie a súčasne vznesené obvinenie XXXXX za prečin krivej výpovede a krivej prísahy podľa § 346 ods. 1 Tr. zák., na tom skutkovom základe, ako je uvedené vo výrokovej časti tohto uznesenia. 
	Dôvodnosť uznesenia o vznesení obvinenia vyplýva predovšetkým zo zabezpečených listinných dôkazov, vyšetrovacieho spisu OR PZ, Odboru kriminálnej polície, Oddelenia ekonomickej kriminality v XXXXX, sp. zn. ORP-XXXXX v trestnej veci vedenej proti obvinenej XXXXX za zločin skrátenia dane a poistného podľa § 276 ods. 1,2 písm. d) Tr. zák. V priebehu prípravného konania vo svojich výpovediach, v procesnom postavení svedka, uviedol také skutočnosti, na základe ktorých bolo obvinenej XXXXX vznesené obvinenie. V konaní pred súdom svoje pôvodné výpovede zmenil, čím v spojitosti s ďalšími dôkazmi bola obvinená XXXXX rozsudkom Okresného súdu XXXXX, sp. zn. XXXXX zo dňa 14.10.2013, podľa § 285 písm. a) Tr. por. právoplatne spod obžaloby oslobodená. 
	Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. zák. 
	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať, a musí byť zastavené proti tomu, kto zomrel alebo bol vyhlásený za mŕtveho. 
	Z úmrtného listu Matričného úradu Mesta XXXXX, zväzok XXXXX ročník XXXXX strana XXXXX, poradové číslo XXXXX, zo dňa 20.03.2014, vyplýva, že XXXXX zomrel dňa 25.02.2014. 
Z týchto dôvodov bolo potrebné trestné stíhanie proti obvinenému XXXXX  zastaviť tak, ako je to obsahom výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Orosz
prokurátor